stanford-oval/wikipedia huggingface dataset:
อาราชิ
ประวัติ > 2007: กลับมาตีตลาดในญี่ปุ่น

วันที่ 21 กุมภาพันธ์ ค.ศ. 2007 วงได้ออกซิงเกิลแรกของปี "Love So Sweet" ซึ่งใช้เป็นเพลงประกอบละครเรตติ้งสูงเรื่อง รักใสหัวใจเกินร้อย 2 และทะยานขึ้นสู่อันดับ 1 ในทั้งรายวันและรายสัปดาห์ของตาราง  นอกจากนี้ยังเป็นซิงเกิลแรกในรอบ 5 ปีที่สามารถขายไปได้กว่า 200,000 ชุด ในสัปดาห์แรก  วันที่ 2 พฤษภาคม ซิงเกิลที่ 19 "We Can Make It!" สามารถขึ้นอันดับ 1 ของตารางได้เช่นกันด้วยยอดขาย 150,546 ชุด  และยังสามารถทำยอดขายเพิ่มไปได้อีก 54,229 ชุด จนถึงสิ้นปี ทำให้ขายไปได้ทั้งหมด 204,775 ชุด
เดือนเมษายน ปี 2007 คอนเสิร์ตที่ยิ่งใหญ่ของวงได้จัดขึ้นในชื่อ Arashi Around Asia in Dome ซึ่งต่อเนื่องมาจากคอนเสิร์ตที่กลับมาเล่นที่ญี่ปุ่นเมื่อเดือนมกราคม โดยคอนเสิร์ตนี้จัดขึ้นเพื่อฉลองให้แก่ความสำเร็จจาก Asia tour  Arashi Around Asia in Dome ได้จัดขึ้นที่เคียวเซระโดมโอซากะ ในโอซาก้า และเป็นครั้งแรกที่จัดที่โตเกียวโดม  วันที่ 14 กรกฎาคม อะระชิได้จัดทัวร์คอนเสิร์ตฤดูร้อนที่ชื่อว่า Time - Kotoba no Chikara ซึ่งมาจากอัลบั้ม Time อัลบั้มที่ 7 ของวง โดยอัลบั้มนี้สามารถทำยอดขายไปได้ 190,000 ชุดในอาทิตย์แรกของการจัดจำหน่าย  ไม่เพียงแต่เป็นการเพิ่มยอดขายอันดับ 1 ให้แก่วง แต่อัลบั้มนี้ยังได้รางวัล Platinum จากสมาคมผู้ประกอบกิจการเพลงของญี่ปุ่น (RIAJ) อีกด้วย
ในเดือนกรกฎาคม อะระชิได้ร้องเพลงประกอบละครช่อง TBS เรื่อง เทพบุตรถังแตก ซึ่งแสดงโดย นิโนะมิยะ และซากุไร ชื่อเพลง "แฮปปีเนส" และวางขายวันที่ 5 กันยายน ซึ่งเป็นซิงเกิลที่สามของปี  ซิงเกิลนี้เปิดตัวเป็นที่ 1 และสิ้นปีขายไปได้ทั้งหมด 271,869 ชุด  ปีนี้ยังได้พิสูจน์ความสำเร็จของวง เมื่อซิงเกิลทั้งหมดสามารถติด Top 30 ของ ออริกอนชาร์ต ประจำปี โดย "Love So Sweet" ได้อันดับที่ 4 และกลางเป็นซิงเกิลแรกของวงที่สามารถเข้าไปติด Top 10 ได้สำเร็จ  "Love So Sweet" ยังได้เป็น 1 ใน 10 ซิงเกิลยอดเยี่ยมจากงาน Japan Gold Disc Awards ครั้งที่ 22 ในปี 2008 อีกด้วย ทำให้เป็นครั้งแรกที่อะระชิได้รับรางวัลจากงาน Japan Gold Disc Award
ประวัติ > 2008 : กลับมาได้รับความนิยมในญี่ปุ่น

| --- | --- |
"Truth": 

"Truth" หนึ่งในเพลงที่ขายดีที่สุดในปั 2008 และกลายเป็นซิงเกิลแรกของอะระชิที่ครองอันดับที่ 1 ของออริก้อนประจำปี
| --- | --- |
"One Love": 

ซิงเกิลที่ขายดีที่สุดอันดับที่ 2 ของญี่ปุ่นในปี 2008
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
จากความสำเร็จในปี 2007 ทำให้วงกลับมาได้รับความสนใจอีกครั้ง ในเดือนกุมภาพันธ์ อะระชิได้ออกซิงเกิลแรกของปีนี้ชื่อ "Step and Go" ซึ่งสามารถเปิดตัวได้เป็นอันดับ 1 และทำยอดขายไปได้ 324,223 ชุด ภายในอาทิตย์แรก กลายเป็นซิงเกิลแรกนับตั้งแต่ "Sunrise Nippon/Horizon" ในปี 2000 ที่สามารถทำยอดขายได้เกิน 300,000 ชุด ในสัปดาห์แรก  ในเดือนเดียวกัน ได้ประกาศว่าวงจะจัดทัวร์คอนเสิร์ตที่โดมใหญ่ 5 โดมคือ โตเกียว, นาโงย่า, โอซาก้า, ฟุคุโอกะ และซับโปโร  โดยทัวร์มีชื่อว่า Arashi Marks 2008 Dream-A-Live จัดทั้งหมด 10 รอบ ระหว่าง 16 พฤษภาคม ที่โอซาก้า ถึง 6 กรกฎาคม ที่ซับโปโร  โดยมีแค่ศิลปินรุ่นพี่อย่างสแมป และคิงกิคิดส์ ที่เคยทำทัวร์ 5 โดมมาก่อน  ทัวร์นี้ยังใช้ชื่อเดียวกับอัลบั้มที่ 8 ของวง Dream "A" Live ซึ่งเป็นอัลบั้มที่ได้รับความนิยมแม้แต่แฟนเพลงเพศชาย ซึ่งปกติแฟนคลับของศิลปินจอห์นนี่มันจะเป็นวันรุ่นผู้หญิงและเด็กเล็ก  ระหว่างทัวร์ อะระชิได้จำหน่ายซิงเกิลที่ 22 "วันเลิฟ" ซึ่งใช้ประกอบภาพยนตร์ภาคสุดท้าย จากไตรภาคของ Hana Yori Dango ซีรีส์ ซิงเกิลนี้ทำยอดขายได้มากกว่า 300,000 ชุด และเปิดตัวที่อันดับ 1 ภายในอาทิตย์แรกเช่นเดียวกับ "Step and Go"
ในวันที่ 5 กันยายน อะระชิกลายเป็นศิลปินวงที่สามหลังจากสแมป และDreams Come True ที่ได้จัดคอนเสิร์ตที่National Olympic Stadium ที่โตเกียว โดยเป็นครั้งแรกที่วงได้จัดแสดงกลางแจ้ง และเป็นการเริ่มทัวร์เอเชียครั้งที่สอง โดยเป็นการกลับไปสองที่เดิมในครั้งที่แล้วคือ ไทเป และโซล  และการไปครั้งแรกที่เซี่ยงไฮ้  โดยคอนเสิร์ตที่เซี่ยงไฮ้ยังเป็นครั้งแรกที่ศิลปินค่ายจอห์นนี่ได้ไปเล่นที่ประเทศจีน  เกือบเดือนหลังจากที่ "One Love" วางจำหน่าย ซิงเกิลที่ 23 "ทรูธ์/คาเซะโนะมุโกเอะ" ได้ปล่อยออกมา เปิดตัวด้วยอันดับสูงสุดในชาร์ตออริกอนด้วยยอดขาย 467,288 ชุด  ก่อนที่จะจัดแสดงที่เซี่ยงไฮ้ วงได้ออกซิงเกิลที่ 4 ของปี "Beautiful Days" ออกมา  แม้ว่าจะมีเวลาแค่เดือนกว่า ๆ ก่อนที่จะสรุปชาร์ตประจำปี "Beautiful Days" สามารถใต่อันดับขึ้นมาติด Top 10 ของปีได้สำเร็จ  DVD คอนเสิร์ตของพวกเค้า Summer Tour 2007 Final Time - Kotoba no Chikara ซึ่งวางจำหน่ายเมื่อ 16 เมษายน ติดอันดับที่ 2 ในสาขาดีวีดีเพลง และ อันดับ 6 ในสาขาดีวีดีทั่วไป
ประวัติ > 2009 : ฉลองครบรอบ 10 ปี

วงได้วางจำหน่ายซิงเกิลหน้า A คู่ สองชุด คือ "Believe/Kumorinochi, Kaisei" และ "Ashita no Kioku/Crazy Moon: Kimi wa Muteki" ในวันที่ 4 มีนาคม และ 27 พฤษภาคม ตามลำดับในปี 2009 โดยซิงเกิลทั้งสองสามารถทำยอดขายได้มากกว่า 500,000 ชุด ในอาทิตย์แรกของการวางจำหน่าย ทำให้อะระชิเป็นศิลปินแรกในรอบ 7 ปี 7 เดือน ที่สามารถทำยอดขายภายในอาทิตย์แรกได้เกิน 500,000 ทั้ง 2 ชุดติดต่อกัน โดยคนสุดท้ายที่ทำสถิตินี้ไว้ได้คือ คุวาตะ เคนสุเกะ
เมื่อสิ้นเดือนมิถุนายน อะระชิได้ประกาศทัวร์คอนเสิร์ตฉลองครบรอบ 10 ปี ที่ชื่อว่า Arashi Anniversary Tour 5x10 โดยจะจัดแสดงสามรอบติดที่ National Olympic Stadium ทำให้พวกเค้าเป็นศิลปินกลุ่มแรกที่ได้จัดแสดง 3 วันติดต่อกันที่สเตเดี่ยมแห่งนี้ ซิงเกิลที่สามของวง "Everything" ได้วางจำหน่ายในวันที่ 1 กรกฎาคม และทำยอดขายไปได้ประมาณ 342,000 ชุดในสัปดาห์แรก วันที่ 19 สิงหาคม อะระชิได้วางจำหน่ายอัลบั้มรวมฮิต All the Best! 1999-2009 ซึ่งรวมเอาเพลงซิงเกิลทั้งหมดตั้งแต่เดบิวต์, เพลงพิเศษที่สมาชิกของวงร่วมกันแต่ง และแผ่น limited edition ที่บรรจุเพลง 10 เพลงที่สมาชิกของวงเลือกมา อัลบั้มนี้ทำยอดขายไปได้ 753,000 ชุด ในอาทิตย์แรกของการวางจำหน่าย หลังจากผ่านไปได้ 13 วัน อัลบั้มก็สามารถทำยอกขายได้เกิน 1 ล้านชุด และเป็นครั้งแรกในประวัติศาสตร์ของอะระชิอีกด้วย และเป็นอัลบั้มแรกในปี 2009 ที่ทำยอดขายได้เกิน 1 ล้านชุด
วันที่ 11 พฤศจิกายน อะระชิได้ออกซิงเกิลสุดท้ายของปีที่ชื่อ "My Girl" ซิงเกิลนี้เปิดตัววันแรกด้วยยอดขาย 178,000 ชุด และประมาณ 432,000 ชุด ในอาทิตย์แรก วันที่ 17 พฤศจิกายน ได้มีการประกาศว่าซิงเกิลของวงได้ผูกขาดยอดขายอันดับ 1-4 ในสัปดาห์แรกที่วางจำหน่ายของปี 2009
วันที่ 20 พฤศจิกายน บริษัทHouse Foods ร่วมมือกับอะระชิจัดงานพิเศษที่ชื่อว่า Arashi in โตเกียวดิสนีย์ซี Premium Event โดยได้จองทั้งสวนสนุกไว้ 1 คืน วงได้แสดงเมดเล่ย์พิเศษเพลงฉลองวันคริสต์มาส และเพลงของวงเองเช่น "อาราชิ" และ "วันเลิฟ" ทีให้อะระชิเป็นศิลปินกลุ่มแรกที่ได้ร้องเพลงของตัวเองในโตเกียวดิสนีย์ซี
อะระชิ ได้เข้าแสดงในงาน 60th NHK Kōhaku Uta Gassen ในวันสิ้นปี ไม่เพียงแต่เป็นครั้งแรกของวงที่ได้ขึ้นแสดง แต่เป็นครั้งแรกในรอบ 21 ปี ที่ศิลปินค่ายจอห์นนี่วงอื่นนอกจากสแมป และโทกิโอ สองวงที่ได้ขึ้นแสดงทุกปี ได้ขึ้นแสดงเป็นวงที่สาม
ประวัติ > 2010–2013

วันที่ 5 มกราคม ได้มีการประกาศว่าเพลง (ญี่ปุ่น: "Yurase, Ima o"; โรมาจิ: 揺らせ、今を; ทับศัพท์: lit. Shake It Now) จะใช้ประกอบในช่วงข่าวงานโอลิมปิกฤดูหนาว 2010 ทางช่อง NTV วันที่ 6 มกราคม ซากุไร ประกาศว่าอะระชิจะมีซิงเกิลใหม่ที่ชื่อว่า "Troublemaker" ที่ใช้ประกอบในละครแนวตลกของเค้าเอง ในวันต่อมา รายการ Mezamashi TV ได้เปิดตัวอย่างเพลงประกอบละครตอนพิเศษเรื่อง (ญี่ปุ่น: 最後の約束; โรมาจิ: Saigo no Yakusoku; The Last Promise) เป็นครั้งแรก โดยเป็นละครที่สมาชิกทั้ง 5 ร่วมแสดงด้วยกันเป็นครั้งแรกในรอบเกือบ 10 ปี เพลงประกอบละคร (ญี่ปุ่น: "Sora Takaku"; โรมาจิ: 空高く; "Sky High") ได้ประกาศระหว่างการแถลงข่าวละครตอนพิเศษในวันที่ 15 ธันวาคม ปี 2009 ในสามเพลงใหม่นี้ มีเพียงเพลง "Troublemaker" และ "Yurase, Ima o" เท่านั้นที่บรรจุอยู่ในซิงเกิลแรกของปี และวางขายในวันที่ 3 มีนาคม โดยเพลง "Troublemaker" บรรจุไว้เป็นเพลงหลักในหน้าเอ
วันที่ 24 กุมภาพันธ์ อะระชิได้รับรางวัล "ศิลปินแห่งปี" และรางวัลอื่น ๆ อีก 9 รางวัล จากงาน Japan Gold Disc Awards ครั้งที่ 24 ทำให้กลายเป็นศิลปินกลุ่มแรก ที่ได้รางวัลทั้งหมด 10 รางวัลในครั้งเดียว
วันที่ 5 เมษายน ได้มีการประกาศถึงซิงเกิลใหม่ของวงในชื่อ "Monster" และวางจำหน่ายในวันที่ 19 พฤษภาคม โดยเพลงนี้ได้ใช้ประกอบละครของ โอโนะ แนวคอมมาดี้-แฟนตาซีเรื่อง ไคบุซึคุง ซึ่งเป็นละครที่ดัดแปลงมาจากการตูนมังงะชื่อดังโดย อ.ฟูจิโกะ ฟูจิโอะ วันที่ 24 พฤษภาคม "Monster" เปิดตัวที่อันดับ 1 ของชาร์ตออริคอนด้วยยอดขาย 543,000 ชุด ในสัปดาห์แรก ทำให้อะระชิสามารถครองชาร์ต Top 3 ในชาร์ตออริคอนได้ถึง 30 ซิงเกิลติดต่อกัน
ในปี 2012 Wild At Heart เพลงประกอบละครของจุน มัตสึโมโตะ Lucky Seven โดยเนื้อหาเกี่ยวกับนักสืบ 7 คน แต่ละคนมีสไตล์เฉพาะตัวในการแก้ไขปัญหา พวกเขาต่างก็ทำงานในหน่วยงานเดียวกัน แต่ละคนต่างก็รับผิดชอบคดีของพวกเขาเอง ซิงเกิลนี้ได้อันดับที่ 1 ในออริคอนชาร์ต ขายได้มากกว่า 550,000 ชุด นับเป็นครั้งที่ 33 ที่ได้อันดับที่ 1 ในออริคอนชาร์ต
ประวัติ > 2014 : ฉลองครบรอบ 15 ปี

ในปี 2014 อะระชิได้ฉลองครบรอบ 15 ปี โดยได้จัดคอนเสิร์ตกลางแจ้ง 2 วันติดที่ฮาวาย ชื่อว่า  "Arashi Blast in Hawaii"  โดย “Arashi Blast in Hawaii” จะเป็นคอนเสิร์ตกลางแจ้งที่มีเพียงบัตรยืนให้กับผู้ชมเท่านั้น จัดขึ้นวันที่ 19 และ 20 กันยายนนี้ในเมืองโฮโนลูลู บนเกาะโออาอุ รัฐฮาวาย
นับเป็นเวลานานถึง 6 ปีเต็มที่ อะระชิ ห่างหายจากการเปิดคอนเสิร์ตในต่างประเทศ โดยก่อนหน้านี้ อะระชิ เคยเดินทางไปแสดง “arashi marks Arashi Around Asia 2008″ ทั้งในไทเป ของไต้หวัน, โซล ของเกาหลีใต้ และเซี่ยงไฮ้ ของประเทศจีน ในช่วงฤดูใบไม้ร่วงของปี 2008 มาแล้ว
ด้านบัตรเข้าชมคอนเสิร์ตครั้งนี้ของ อะระชิ จะไม่มีการเปิดจำหน่ายแบบทั่วไปในญี่ปุ่น แต่แฟนคลับของ อะระชิ จะได้รับข้อเสนอเป็นทัวร์แพ็คเกจที่รวมตั๋วชมคอนเสิร์ตไว้ด้วยแล้วแทน
ทั้ง 5 คนปรากฏกายแบบอลังการงานสร้างด้วยเฮลิคอปเตอร์ที่ทำเอาแฟนๆ ราว 15,000 คนต่อวันถึงกับอึ้ง 
หัวหน้าวง ซาโตชิ โอโนะ กล่าวว่าถึงแม้ตัวเขาเคยมีความรู้สึกเสียใจในบางเรื่องเมื่อ 15 ปีก่อน แต่ตอนนี้เขาไม่รู้สึกถึงความเสียใจนั้นอีกแล้ว โช ซากูไร กล่าวเสริมว่า “ด้วยความภูมิใจและความรัก ทำให้ผมได้กลับมาเหยียบพื้นดินฮาวายอีกครั้งพร้อม อะระชิ” ตามด้วย “ขอบคุณเพื่อนร่วมวงทุกคน 5 คนนี้น่าทึ่งมาก” ประโยคเด็ดจาก จุน มัตสึโมโตะ ที่เผยให้เห็นความรู้สึกลึกๆ ภายในใจของเขา ในขณะที่เมมเบอร์คนอื่นเริ่มหลั่งน้ำตา
และเพื่อให้ยิ่งใหญ่สมกับเป็นงานฉลองครบรอบ 15 ปี อะระชิ เวทีคอนเสิร์ต “Arashi Blast in Hawaii” จึงถูกทำขึ้นเป็นพิเศษเฉพาะสถานที่จัดงานแห่งนี้ซึ่งมีขนาดใหญ่เป็น 2 เท่าของโตเกียวโดม โดยเวทีคอนเสิร์ตดังกล่าว รวมถึงอุปกรณ์ต่างๆ ถูกขนมาจากญี่ปุ่นทางทะเลด้วย 16 ตู้คอนเทนเนอร์ ในขณะที่อุปกรณ์บางส่วนหนักถึง 20 ตันถูกขนส่งมายังฮาวายทางอากาศ ตัวเวทีมีความกว้าง 50 เมตรและมีเวทีรันเวย์แคทวอล์คที่ยาวถึง 57 เมตร พลุไฟ 400 ลูกถูกติดตั้งอยู่รายรอบ ไม่เพียงเท่านั้นยังมีเวทีเคลื่อนที่ได้ที่ถูกเสริมเข้ามาเพื่อส่งให้ อะระชิ เข้าหาคนดูได้อย่างใกล้ชิดมากยิ่งขึ้น ทั้งหมดทำให้ “Arashi Blast in Hawaii” มีความงามด้านโปรดักชั่นที่ยิ่งใหญ่อลังการตามสไตล์จอห์นนี่ส์ไม่แพ้คอนเสิร์ตที่จัดในญี่ปุ่นเลยแม้แต่น้อย
และยังได้ทำสารคดีพิเศษ ชื่อว่า "Arashi LIVE & DOCUMENT ~confessions of the 15th year~" ถ่ายทำที่ฮาวายหลังจากจบคอนเสิร์ต โดยในสารคดีได้มีการพูดถึงเหตุการณ์ใน 15 ปีที่ผ่านมา และวางแผนอนาคต และได้ออกอากาศในวันที่ 7 พฤศจิกายน ค.ศ. 2014 ทางช่องเอ็นเอชเค
ประวัติ > 2015

ในปีนี้ อะระชิได้ออกซิงเกิลใหม่ เพื่อประกอบละครของมาซากิ ไอบะ สมาชิกวง Welcome to my home หรือ Youkoso ,Wagaya e (ญี่ปุ่น: ようこそ、わが家へ; โรมาจิ: youkoso, wagaya e) ทางช่องฟูจิเทเลวิชัน โดยเนื้อเรื่องเกี่ยวกับครอบครัวหนึ่งที่โดนสตอล์กเกอร์ ในชื่อ “Aozora no Shita, Kimi no Tonari” แปลชื่อเป็นไทยได้ว่า "ใต้ท้องฟ้าสีคราม, ข้างๆของเธอ" ออกขายในวันที่ 13 พฤษภาคม ค.ศ. 2015 นับเป็นครั้งแรกในรอบ 6 ปีเลยก็ว่าได้ สำหรับการออกเอ้าท์ดอร์ไปถ่ายทำมิวสิกวิดีโอกันนอกสถานที่ โดยการถ่ายทำนั้นมีขึ้นทั้งที่สถานีรถไฟ บ้าน ปาร์ตี้บาร์บีคิวท่ามกลางท้องฟ้ายามค่ำคืน ทั้งนี้ก็เพื่อสื่อถึงความสำคัญของความสัมพันธ์ระหว่างผู้คน
ซิงเกิลนี้สามารถคว้าอันดับหนึ่งออริคอนชาร์ตประจำสัปดาห์มาครองด้วยยอดจำหน่าย 501,000 แผ่นในสัปดาห์แรก ด้วยตัวเลขยอดขายในสัปดาห์ล่าสุด ทำให้เมื่อนับรวมผลงานซิงเกิลและอัลบั้มทั้งหมดของ อะระชิ ที่จำหน่ายออกไปแล้วมีจำนวนมากถึง 30,413,000 ก็อปปี้เลยทีเดียว แบ่งเป็น 21.74 ล้านก็อปปี้จาก 46 ซิงเกิล และ 8.673 ล้านก็อปปี้จาก 16 อัลบั้ม
ออริคอน สำนักจัดอันดับชื่อดังของญี่ปุ่น เปิดเผยรายชื่อศิลปินที่ส่งผลงานดีวีดีเพลงทำยอดจำหน่ายได้สูงสุดประจำครึ่งปีแรกแห่ง 2015 การจัดอันดับในครั้งนี้ ออริคอน ได้รวบรวมข้อมูลยอดขายงานเพลงที่ออกวางจำหน่ายตั้งแต่ 22 ธันวาคม 2014 ถึง 15 มิถุนายน 2015 มาจากร้าน ซีดี/ดีวีดี กว่า 33,110 แห่ง ทั่วประเทศญี่ปุ่น โดยลำดับในชาร์ตที่ถูกประกาศออกมาปรากฏว่า อันดับที่ 1 คือ อะระชิ จาก อัลบั้ม  “ARASHI BLAST in Hawaii” (ออกจำหน่ายในเดือนเมษายน ปี 2015) โดยขายได้ 341,617 ชุด
กิจกรรมอื่น ๆ

ในทุก ๆ ปี วงได้เป็นพรีเซนเตอร์ให้แก่ Coca-Cola, House Foods และ มือถือ au by KDDI โดยตั้งแต่ปี 2008 เป็นต้นมา อะระชิได้มาเป็นพรีเซนเตอร์ส่วนตัวให้แก่โฆษณามือถือทั้งหมดของ KDDI เพลงส่วนใหญ่ของวงได้ใช้เป็นประกอบละครหลายเรื่อง อาทิเช่น Stand Up!!, Hana Yori Dango และ Maō ทางด้านภาพยนตร์เช่น Hana Yori Dango Final และ Yatterman และโฆษณาอีกหลายชนิด ในปี 2004 เพลง "Hero" ได้ใช้เป็นเพลงธีมของช่วงข่าวงาน โอลิมปิกฤดูร้อน 2004 ทางช่อง NTV และในปี 2008 ได้ใช้เพลง "Kaze no Mukō e" และเพลง (ญี่ปุ่น: "Yurase, Ima o"; โรมาจิ: 揺らせ、今を; ทับศัพท์: lit. Shake It Now) ใช้ประกอบในช่วงข่าวงาน โอลิมปิกฤดูหนาว 2010 ทางช่อง NTV
สมาชิก

โอโนะ
โช
ไอบะ
นิโนะ
จุน
ผลงานเพลง

| ผลงานเพลงของอะระชิ |
| --- | --- |
สตูดิโออัลบั้ม: 15
อัลบั้มวิดีโอ: 21
ซิงเกิล: 50
เพลงประกอบภาพยนตร์: 2
CD未収録曲: 5
ผลงานเพลง > อัลบั้ม > อัลบั้มพิเศษ (Special Album)  : Update 07.01.2017

| อันดับที่ | วันที่ออกขาย | ชื่อซิงเกิล | รูปแบบการขาย | หมายเลขสินค้า |
| --- | --- | --- | --- | --- |
| 1 | 16/05/2002 | Arashi Single Collection 1999–2001 | CD | JACA-5001 |
| 2 | 10/11/2004 | 5×5 THE BEST SELECTION OF 2002←2004 | CD+DVD | JACA-5019 |
| 2 | 10/11/2004 | 5×5 THE BEST SELECTION OF 2002←2004 | CD | JACA-5020 |
| 3 | 19/08/2009 | All the BEST! 1999-2009 | CD（3 แผ่น） | JACA-5199〜201 |
| 3 | 19/08/2009 | All the BEST! 1999-2009 | CD（2 แผ่น） | JACA-5202-3 |
| 4 | 20/09/2012 | Ura Ara Mania | CD（4 แผ่น） | JSNC-005〜008 |
ผลงานการแสดง

นอกจากผลงานเพลง อะระชิยังได้ไปปรากฏตัวในละครโทรทัศน์, ภาพยนตร์ และจัดรายการวิทยุ รวมถึงเป็นพิธีกรในรายการต่าง ๆ โดยตั้งแต่ปี 2002 พวกเค้ารับหน้าที่เป็นพิธีกรรายการ variety shows ของตัวเอง เมื่อปี 2006 พวกเค้าได้เริ่มรายการ (ญี่ปุ่น: 嵐の宿題くん; โรมาจิ: Arashi's Homework; Arashi no Shukudai-kun) ทางสถานีนิปปงทีวี และปี 2008 เป็นครั้งแรกของวงที่ได้มีรายการช่วงเวลาไพรมไทม์คือ (ญี่ปุ่น: ひみつの嵐ちゃん; โรมาจิ: Himitsu no Arashi-chan; Arashi's Secrets) ทางช่องทีบีเอสทีวี และได้ย้ายเวลารายการ (ญี่ปุ่น: VS嵐; โรมาจิ: Buiesu Arashi; ทับศัพท์: VS Arashi) รายการเกมโชว์ทางช่องฟูจิเทเลวิชัน จากเวลาช่วงบ่ายมาเป็นช่วงเวลายอดนิยม ในปี 2009
ปี 2004 วงได้เป็นผู้สนับสนุนหลักอย่างเป็นทางการในรายการ 24-Hour Television (หรืออีกชื่อคือTelethon) ครั้งที่ 27 ทางช่องนิปปงทีวี โดยมีธีมคือ (ญี่ปุ่น: あなたの夢はみんなの夢; โรมาจิ: Anata no Yume wa Minna no Yume; "Your Dream is Everybody's Dream") โดยมีการถ่ายทอดสดเป็นเวลา 24 ชม.เต็ม ตั้งแต่วันที่ 21-22 สิงหาคม และในปี 2008 เป็นอีกครั้งที่อะระชิได้มาเป็นผู้สนับสนุนหลักของรายการนี้ โดยธีมของครั้งที่ 31 คือ (ญี่ปุ่น: 誓い 一番大切な約束; โรมาจิ: Chikai: Ichiban Taisetsu na Yakusoku; "Vow: The Most Important Promise") ได้ถ่ายทอดสดตั้งแต่วันที่ 30-31 สิงหาคม โดยรายการ Telethon ได้รับเงินบริจากมากถึง 1,083,666,922 เยน และเป็นยอดบริจากสูงสุดในประวัติศาสตร์อันดับที่สองของ 24-Hour Television ตั้งแต่เริ่มรายการมา
รางวัลและการเสนอชื่อ

ปี 2009 ออริคอนได้ประกาศว่าอะระชิเป็นศิลปินที่ทำยอดขายได้สูงที่สุดของปี และได้รับรางวัล "Artist Top Sales" (ATS) หลังจากที่ซิงเกิล, อัลบั้ม, DVD เพลง และ บลูเรย์ สามารถทำยอดขายได้ถึง 14.46 พันล้านเยน (ประมาณ 5,644.0272 ล้านบาท)
รางวัลและการเสนอชื่อ > Billboard Japan Music Awards

บิลบอร์ดเจแปนมิวสิกอะวอดส์ (Billboard Japan Music Awards) เป็นงานรับรางวัลเกี่ยวกับเพลงประจำปี จัดอันดับโดยนิตยสารบิลบอร์ด อะระชิเคยได้รับรางวัล 2 ครั้ง
| ปี | ผลงาน | รางวัล | ผล |
| --- | --- | --- | --- |
| 2010 | "Troublemaker" | Hot 100 of the Year | ชนะ |
| 2010 | "Troublemaker" | Hot 100 Singles Sales of the Year | ชนะ |
รางวัลและการเสนอชื่อ > Japan Gold Disc Awards

อะระชิได้รางวัลจากสมาคมผู้ประกอบกิจการเพลงของญี่ปุ่น ทั้งหมด 22 รางวัล จากงานJapan Gold Disc Awards
| ปี | ผลงาน | รางวัล | ผล |
| --- | --- | --- | --- |
| 2008 | "Love So Sweet" | Best 10 Singles | ชนะ |
| 2009 | "Truth/Kaze no Mukō e" | Single of the Year | ชนะ |
| 2009 | "Truth/Kaze no Mukō e" | Best 10 Singles | ชนะ |
| 2009 | "One Love" | Best 10 Singles | ชนะ |
| 2009 | "Beautiful Days" | Best 10 Singles | ชนะ |
| 2009 | Summer Tour 2007 Final Time - Kotoba no Chikara | Best Music Videos | ชนะ |
| 2010 | Arashi | Artist of the Year | ชนะ |
| 2010 | "Believe/Kumorinochi, Kaisei" | Single of the Year | ชนะ |
| 2010 | "Believe/Kumorinochi, Kaisei" | The Best 5 Singles | ชนะ |
| 2010 | "Ashita no Kioku/Crazy Moon" | The Best 5 Singles | ชนะ |
| 2010 | "Everything" | The Best 5 Singles | ชนะ |
| 2010 | "My Girl" | The Best 5 Singles | ชนะ |
| 2010 | All the Best! 1999–2009 | Album of the Year | ชนะ |
| 2010 | All the Best! 1999–2009 | The Best 5 Albums | ชนะ |
| 2010 | Arashi Around Asia 2008 in Tokyo | The Best Music Videos | ชนะ |
| 2010 | 5x10 All the Best! Clips 1999–2009 | The Best Music Videos | ชนะ |
| 2011 | Arashi | Artist of the Year | ชนะ |
| 2011 | Boku no Miteiru Fūkei | Album of the Year | ชนะ |
| 2011 | Boku no Miteiru Fūkei | The Best 5 Albums | ชนะ |
| 2011 | "Troublemaker" | The Best 5 Singles | ชนะ |
| 2011 | "Monster" | The Best 5 Singles | ชนะ |
| 2011 | Arashi Anniversary Tour 5x10 | The Best Music Videos | ชนะ |
| 2012 | Beautiful World | The Best 5 Albums | ชนะ |
| 2012 | Arashi 10–11 Tour "Scene": Kimi to Boku no Miteiru Fūkei – Stadium | The Best Music Videos | ชนะ |
| 2012 | Arashi 10–11 Tour "Scene": Kimi to Boku no Miteiru Fūkei – Dome plus | The Best Music Videos | ชนะ |
| 2013 | ARASHI LIVE TOUR Beautiful World | The Best Music Videos | ชนะ |
| 2014 | Love | Album of the Year | ชนะ |
| 2014 | Love | Best 5 Albums | ชนะ |
| 2014 | ARASHI LIVE TOUR Popcorn | Best Music Videos | ชนะ |
| 2014 | ARASHI Arafes NATIONAL STADIUM 2012 | Best Music Videos | ชนะ |
| 2015 | THE DIGITALIAN | Artist of the Year | ชนะ |
| 2015 | THE DIGITALIAN | Best 5 Albums | ชนะ |
| 2015 | ARASHI ARAFES '13 NATIONAL STADIUM 2013 | Best Music Videos | ชนะ |
| 2015 | ARASHI Live Tour 2013 "LOVE" | Best Music Videos | ชนะ |
รางวัลและการเสนอชื่อ > Television Drama Academy Awards

เทเลวิชั่นดราม่าอะคาเดมี่อวอร์ด เป็น งานรับรางวัลเกี่ยวกับละครโทรทัศน์ญี่ปุ่นที่เกิดขึ้นในทุกๆ 3 เดือน  จัดอันดับโดยหนังสือ The Television อะระชิได้รับรางวัลที่หมด 10 รางวัล และได้เข้าชิงทั้งหมด 19 ครั้ง.
แหล่งข้อมูลอื่น

เว็บไซต์ทางการของประเทศญี่ปุ่น
เว็บไซต์ทางการของประเทศเกาหลี เก็บถาวร 2010-03-10 ที่ เวย์แบ็กแมชชีน
เว็บไซต์ทางการของประเทศจีน เก็บถาวร 2010-03-15 ที่ เวย์แบ็กแมชชีน
เว็บไซต์ของ Johnnys-net.jp เก็บถาวร 2009-11-25 ที่ เวย์แบ็กแมชชีน
| ด ค กจอห์นนีและสหาย |
| --- | --- |
ปัจจุบัน:  Arashi  Hey!Say! JUMP  Kanjani 8  KAT-TUN  KinKi Kids  Masahiko Kondō  NEWS  Shonentai  SMAP  Tackey & Tsubasa  TOKIO  V6  Sexy Zone 
ชั่วคราว:  J-Friends  Kitty GYM  Matchy with Question?  The Shigotonin  Shūji to Akira  Tegomass  Toraji Haiji  Trio the Shakiin 
Trainees:  Johnny's Jr.  Yuma Nakayama w/B.I.Shadow 
วงในอดีต:  Four Leaves  The Good-Bye  Hikaru Genji  Hiromi Go  Johnnys  Ninja  Otokogumi  Shibugakitai 
เว็บไซต์อย่างเป็นทางการ
อะนาดีร์

| อะนาดีร์ Анадырь |
| --- | --- |
เมือง

   ธง ตราอาร์ม
ที่ตั้งของอะนาดีร์ 
อะนาดีร์ที่ตั้งของอะนาดีร์แสดงแผนที่รัสเซียอะนาดีร์อะนาดีร์ (รัสเซีย)แสดงแผนที่รัสเซีย
พิกัด:  64°44′N 177°31′E﻿ / ﻿64.733°N 177.517°E﻿ / 64.733; 177.517
ประเทศ: รัสเซีย
หน่วยองค์ประกอบ: เขตปกครองตนเองชูคอตคา
สถาปนา: 1889
จัดตั้งเป็นเมือง: 1965
การปกครอง
 • องค์กร: สภาผู้แทนราษฎร
 • นายกเทศมนตรี: อันเดรย์ เชโกลคอฟ
พื้นที่
 • ทั้งหมด: 20 ตร.กม. (8 ตร.ไมล์)
ความสูง: 35 เมตร (115 ฟุต)
ประชากร (สำมะโนครัวปี 2010)
 • ทั้งหมด: 13,045 คน
 • ประมาณ (2018): 15,604 (+19.6%) คน
 • ความหนาแน่น: 650 คน/ตร.กม. (1,700 คน/ตร.ไมล์)
สถานะการบริหาร
 • เขตย่อยของ: เมืองสำคัญของเขตอะนาดีร์
 • เมืองศูนย์กลางทางการบริหารของ: เขตปกครองตนเองชูคอตคา, เขตอะนาดีร์สกี้
สถานะเทศบาล
 • เขตเมือง: เขตเมืองอะนาดืยร์
 • เมืองศูนย์กลางทางการบริหารของ: เขตเมืองอะนาดียร์, เขตเทศบาลอะนาดีร์สกี
รหัสไปรษณีย์: 689000, 689700
รหัสโทรศัพท์: +7 42722
รหัส OKTMO: 77701000001
เว็บไซต์: web.archive.org/web/20140203061459/http://www.adm.anadyr.ru/
อะนาดีร์ (รัสเซีย: Ана́дырь, อักษรโรมัน: Anadyr, สัทอักษรสากล: [ɐˈnadɨrʲ] ไฟล์:Ru-Anadyr.ogg; ชุคชี: Кагыргын, Kagyrgyn, [kɑɣərˈɣən]; ชุกชีใต้: Въэӈын, V"èňyn; อังกฤษ: Anadyr) เดิมชื่อ โนโว–มารีอินสค์ (จนถึง ค.ศ. 1923) เป็นเมืองท่าและศูนย์กลางการปกครองของเขตปกครองตนเองชูคอตคา ประเทศรัสเซีย ตั้งอยู่ที่ปากแม่น้ำอะนาดีร์
อะนาดีร์มีประชากร 13,045 คน (การสำรวจสำมะโนประชากรในปี ค.ศ. 2010); 11,038 คน (สำมะโน ค.ศ. 2002); 17,094 คน (สำมะโน ค.ศ. 1989).
สภาพอากาศ

| ข้อมูลภูมิอากาศของอะนาดืยร์ (1889 - 2020)> เดือน | ข้อมูลภูมิอากาศของอะนาดืยร์ (1889 - 2020)> ม.ค. | ข้อมูลภูมิอากาศของอะนาดืยร์ (1889 - 2020)> ก.พ. | ข้อมูลภูมิอากาศของอะนาดืยร์ (1889 - 2020)> มี.ค. | ข้อมูลภูมิอากาศของอะนาดืยร์ (1889 - 2020)> เม.ย. | ข้อมูลภูมิอากาศของอะนาดืยร์ (1889 - 2020)> พ.ค. | ข้อมูลภูมิอากาศของอะนาดืยร์ (1889 - 2020)> มิ.ย. | ข้อมูลภูมิอากาศของอะนาดืยร์ (1889 - 2020)> ก.ค. | ข้อมูลภูมิอากาศของอะนาดืยร์ (1889 - 2020)> ส.ค. | ข้อมูลภูมิอากาศของอะนาดืยร์ (1889 - 2020)> ก.ย. | ข้อมูลภูมิอากาศของอะนาดืยร์ (1889 - 2020)> ต.ค. | ข้อมูลภูมิอากาศของอะนาดืยร์ (1889 - 2020)> พ.ย. | ข้อมูลภูมิอากาศของอะนาดืยร์ (1889 - 2020)> ธ.ค. | ข้อมูลภูมิอากาศของอะนาดืยร์ (1889 - 2020)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 5.8 (42.4) | 2.7 (36.9) | 3.0 (37.4) | 7.1 (44.8) | 19.3 (66.7) | 26.5 (79.7) | 30.0 (86) | 26.6 (79.9) | 19.8 (67.6) | 15.6 (60.1) | 4.6 (40.3) | 4.3 (39.7) | 30.0 (86) |
| อุณหภูมิสูงสุดเฉลี่ย °C (°F) | -18.5 (-1.3) | -17.4 (0.7) | -14.6 (5.7) | -8.2 (17.2) | 2.0 (35.6) | 11.6 (52.9) | 16.1 (61) | 14.1 (57.4) | 8.3 (46.9) | -1.1 (30) | -8.3 (17.1) | -15.8 (3.6) | −2.6 (27.3) |
| อุณหภูมิเฉลี่ยแต่ละวัน °C (°F) | -22.1 (-7.8) | -21.1 (-6) | -18.4 (-1.1) | -12.0 (10.4) | -1.2 (29.8) | 7.2 (45) | 12.1 (53.8) | 10.5 (50.9) | 5.3 (41.5) | -3.6 (25.5) | -11.5 (11.3) | -19.2 (-2.6) | −6.2 (20.8) |
| อุณหภูมิต่ำสุดเฉลี่ย  °C (°F) | -25.7 (-14.3) | -24.7 (-12.5) | -21.8 (-7.2) | -15.6 (3.9) | -3.9 (25) | 4.0 (39.2) | 9.0 (48.2) | 7.7 (45.9) | 2.7 (36.9) | -5.9 (21.4) | -14.6 (5.7) | -22.6 (-8.7) | −9.3 (15.3) |
| อุณหภูมิต่ำสุดที่เคยบันทึก °C (°F) | -46.8 (-52.2) | -44.7 (-48.5) | -42.1 (-43.8) | -39.6 (-39.3) | -28.2 (-18.8) | -7.6 (18.3) | -1.2 (29.8) | -4.3 (24.3) | -11.8 (10.8) | -28.2 (-18.8) | -38.8 (-37.8) | -45.2 (-49.4) | −46.8 (−52.2) |
| หยาดน้ำฟ้า มม (นิ้ว) | 40 (1.57) | 44 (1.73) | 38 (1.5) | 23 (0.91) | 13 (0.51) | 16 (0.63) | 36 (1.42) | 45 (1.77) | 32 (1.26) | 29 (1.14) | 36 (1.42) | 33 (1.3) | 385 (15.16) |
| ความชื้นร้อยละ | 82 | 81 | 81 | 82 | 84 | 78 | 79 | 81 | 80 | 84 | 84 | 82 | 82 |
| วันที่มีฝนตกโดยเฉลี่ย | 0.2 | 0.2 | 0.2 | 1 | 9 | 15 | 17 | 19 | 17 | 6 | 2 | 1 | 88 |
| วันที่มีหิมะตกโดยเฉลี่ย | 18 | 18 | 15 | 17 | 16 | 2 | 0.1 | 0.3 | 5 | 19 | 19 | 18 | 147 |
| จำนวนชั่วโมงที่มีแดด | 29 | 101 | 197 | 249 | 245 | 279 | 257 | 186 | 138 | 105 | 47 | 15 | 1,848 |
แหล่งที่มา 1: Погода и климат
แหล่งที่มา 2: NOAA (sun, 1961–1990) Source 3: Time and Date (dewpoints, between 1985–2015) Infoclimat
อุทกภัยในแคว้นเอมีเลีย-โรมัญญา พ.ศ. 2566

| --- | --- |
สะพานข้ามแม่น้ำอีดีเชใกล้เมืองโบโลญญาพังทลายลง
วันที่: 2–3 พฤษภาคม 16 พฤษภาคม – ปัจจุบัน
ที่ตั้ง: โบโลญญา, เชเซนา, ฟอร์ลิ, ราเวนนา, รีมีนี
เสียชีวิต: 16 คน
ทรัพย์สินเสียหาย: 5 พันล้านยูโร
ในเดือนพฤษภาคม พ.ศ. 2566 ได้เกิดอุทกภัยอย่างต่อเนื่องทั้งในและรอบเมืองโบโลญญา, เชเซนา, ฟอร์ลิ, ราเวนนา และรีมีนีในแคว้นเอมีเลีย-โรมัญญา ประเทศอิตาลี ระลอกแรกเกิดขึ้นระหว่างวันที่ 2 ถึง 3 พฤษภาคม พ.ศ. 2566 และคร่าชีวิตผู้คนไป 2 คน ส่วนระลอกที่สองเกิดขึ้นตั้งแต่วันที่ 16 พฤษภาคม พ.ศ. 2566 จนถึงปัจจุบัน และคร่าชีวิตผู้คนไปอย่างน้อย 14 คน ทั้งยังส่งผลให้อีก 50,000 คนต้องไร้ที่อยู่อาศัย
ฝนปริมาณเท่ากับที่ตกภายในเวลา 7 เดือนได้ตกลงมาภายในเวลาเพียง 2 สัปดาห์ ทำให้น้ำในแม่น้ำลำธาร 23 สายทั่วแคว้นเอ่อท้นตลิ่ง ในขณะที่บางพื้นที่ได้รับน้ำฝนปริมาณเกือบครึ่งหนึ่งของปริมาณเฉลี่ยต่อปีภายในเวลาเพียง 36 ชั่วโมง นอกจากนี้ยังเกิดเหตุดินถล่มประมาณ 300 ครั้งในพื้นที่ และเมือง 43 เมืองถูกน้ำท่วม มีการประเมินมูลค่าความเสียหายเบื้องต้นไว้ที่อย่างน้อย 5 พันล้านยูโร (5.4 ดอลลาร์สหรัฐ)